ΓΡΑΠΤΗ ΕΡΩΤΗΣΗ E-2077/01

υποβολή: Paulo Casaca (PSE) προς την Επιτροπή

(13 Ιουλίου 2001)

Θέμα: Κριτήριο — λιστερίαση 0

Ο πολίτης Patrick Lardeux μου απηύθυνε επιστολή ανοιχτή προς όλους τους βουλευτές του Ευρωπαϊκού Κοινοβουλίου, της οποίας αντίγραφο δύναμαι να διαβιβάσω στην Επιτροπή.

Στην επιστολή αυτή ο κ. Patrick Lardeux, μικροκαλλιεργητής και τυροκόμος, αναφέρει διάφορα προβλήματα τα οποία έχουν να αντιμετωπίσουν οι μικροί παραγωγοί προκειμένου να ανταπεξέλθουν στις τυπικές διαδικασίες στις οποίεςποχρεούνται που, κατά τα λεγόμενά του, τον ανάγκασαν να σταματήσει τις δραστηριότητές του.

Ένα από τα προβλήματα αυτά είναι ο φόρος που εκείνος αποκαλεί κριτήριο λιστερίαση 0.

Δύναται η Επιτροπή να εξηγήσει ποια είναι η κανονιστική πλαισίωση του κριτηρίου αυτού· Δύναται να αναφέρει όλες τις κοινοτικές διατάξεις που έχουν επίπτωση στις διατυπώσεις στις οποίες πρέπει οπωσδήποτε να προβαίνουν οι βιοτέχνες τυροκόμοι·

Απάντηση του κ. Byrne εξ ονόματος της Επιτροπής

(1 Οκτωβρίου 2001)

Η Επιτροπή επισημαίνει στον κ. βουλευτή ότι η Listeria monocytogenes είναι βακτήριο που μπορεί να προκαλέσει σε ορισμένα άτομα ομάδων κινδύνου σοβαρά προβλήματα που, σε ορισμένες περιπτώσεις, μπορούν να οδηγήσουν και σε θάνατο. Ως εκ τούτου, η κοινοτική νομοθεσία προέβλεψε διατάξεις για την εξασφάλισηψηλού επιπέδου ασφάλειας σε ό,τι αφορά το εν λόγω μικρόβιο, τόσο για την τυροκομία σε βιομηχανική κλίμακα όσο και για την παρασκευή με παραδοσιακά μέσα και σε αγροκτήματα.

Τα δύο κοινοτικά νομοθετικά κείμενα που καλύπτουν τις πτυχές της δημόσιαςγείας για τη γαλακτοκομική αλυσίδα και για τα γαλακτοκομικά προϊόντα είναι, αφενός, η οδηγία του Συμβουλίου 92/46/ΕΟΚ, της 16ης Ιουνίου 1992, για τη θέσπιση τωνγειονομικών κανόνων για την παραγωγή και την εμπορία νωπού γάλακτος, θερμικά επεξεργασμένου γάλακτος και προϊόντων με βάση το γάλα(1) και, αφετέρου, η οδηγία 93/43/ΕΟΚ του Συμβουλίου, της 14ης Ιουνίου 1993, για τηνγιεινή των τροφίμων(2).

Το κριτήριο απουσία σε 25 g προϊόντος, στο οποίο αναφέρεται ο κ. βουλευτής όταν αναφέρεται στο κριτήριο Listeria 0 αφορά το βακτήριο Listeria monocytogenes σε ορισμένα γαλακτοκομικά προϊόντα, κατά την έξοδο από την εγκατάσταση παραγωγής. Το εν λόγω κριτήριο περιλαμβάνεται στο παράρτημα της οδηγίας της Επιτροπής 92/46/ΕΟΚ, της οποίας το πεδίο εφαρμογής καλύπτει την παραγωγή και τη διάθεση στην αγορά, χωρίς να περιλαμβάνεται η άμεση διάθεση στον καταναλωτή.

Η οδηγία 93/43/ΕΟΚ, που δεν αναφέρει κανένα μικροβιολογικό κριτήριο, συμπληρώνει τις κοινοτικές κανονιστικές ρυθμίσεις και αφορά την παρασκευή με παραδοσιακά μέσα ή σε αγροκτήματα, και περιορίζεται στην άμεση διάθεση και στο εμπόριο διανομής. Το εν λόγω κείμενο βασίζεται στις αρχές HACCP (Hasard Analysis Critical Control Point — κρίσιμο σημείο ελέγχου της ανάλυσης κινδύνου) και ενθαρρύνει τη χρήση οδηγών ορθήςγιεινής πρακτικής, που εκπονούνται από τα ενδιαφερόμενα μέρη και επικυρώνονται από την αρμόδια εθνική αρχή. Το άρθρο 7 της οδηγίας 93/43/ΕΚ προβλέπει ότι τα κράτη μέλη μπορούν, τηρουμένων των διατάξεων της συνθήκης ΕΚ, να διατηρούν, να τροποποιούν ή να θεσπίζουν εθνικές διατάξεις για τηνγιεινή, ειδικότερες από τις προβλεπόμενες στην οδηγία, με την προϋπόθεση ότι αυτές οι διατάξεις δεν είναι λιγότερο αυστηρές από αυτές που αναφέρονται στο παράρτημα της οδηγίας. Τα κράτη μέλη μπορούν, συνεπώς, να ορίσουν μικροβιολογικά κριτήρια κατά το στάδιο διάθεσης στον καταναλωτή. Επίσης αυτά μπορούν να συνίστανται σε στόχους που όρισαν οι εκμεταλλεύσεις στο πλαίσιο των αυτοελέγχων τους.

Η κτηνιατρική επιτροπή για τα κτηνιατρικά μέτρα στον τομέα της δημόσιαςγείας στη γνώμη της 23ης Σεπτεμβρίου 1999 αναφέρει ότι, σύμφωνα με τα διαθέσιμα δεδομένα για την ανθρώπινη επιδημιολογία της διατροφικής λιστερίωσης, η παρουσία λιγότερων από 100 Listeria monocytogenes ανά γραμμάριο στο στάδιο της κατανάλωσης μπορεί να θεωρηθεί μικρός κίνδυνος για το σύνολο των πληθυσμών καταναλωτών.

Η Επιτροπή συγκάλεσε ομάδα εργασίας εμπειρογνωμόνων των κρατών μελών με σκοπό τη δρομολόγηση γενικής συζήτησης προβληματισμού για την εναρμόνιση των μικροβιολογικών κριτηρίων για κάθε κατηγορία τροφίμων. Οι εργασίες της εν λόγω ομάδας θα ενταχθούν στο πλαίσιο ενός σχεδίου κοινοτικής ρύθμισης, σύμφωνα με το άρθρο 6 της πρότασης κανονισμού του Ευρωπαϊκού Κοινοβουλίου και του Συμβουλίου για τηνγιεινή των τροφίμων που εγκρίθηκε στις 14 Ιουλίου 2000 από την Επιτροπή(3) και διαβιβάστηκε στο Ευρωπαϊκό Κοινοβούλιο και στο Συμβούλιο.

Από την άλλη πλευρά, σε ό,τι αφορά τους μικρούς παραγωγούς, η Επιτροπή πρότεινε, στο άρθρο 4 του προαναφερθέντος σχεδίου κανονισμού, σύστημα παρεκκλίσεων των κρατών μελών που λαμβάνειπόψη τους ειδικούς γεωγραφικούς περιορισμούς, την αποκλειστικά τοπική διανομή και / ή τις παραδοσιακές μεθόδους παραγωγής, χωρίς να συμβιβάζονται οι στόχοι της δημόσιαςγείας.

(1) ΕΕ L 268 της 14.9.1992.

(2) ΕΕ L 175 της 19.7.1993.

(3) ΕΕ C 365 E της 19.12.2000.